Mažeikių kultūros centras

GEDULO IR VILTIES DIENA
2025-06-14 11:00 (Europe/Vilnius)
Birželio 14-ąją Mažeikiuose minėsime Gedulo ir vilties dieną.
Kviečiame prisijungti! Pagerbti tremtinius, prisiminti istoriją, liudyti viltį.

DIDŽIOSIOS JONINĖS
2025-06-23 14:00
Vaikystės pieva
14.00–23.00 val. ATRAKCIONŲ PARKAS
16.00 val. ŠĖLIONĖS PUTOSE
18.00 val. Šakių cirko KARUSELĖ

Mažoji scena
15.00 val. JONVABALIŲ DAINELĖS
Jaunieji dainorėliai
16.00 val. JONINIŲ SUKTINIS
Folkloro ansambliai ALKSNA, ALKSNIOKĀ,
šokių kolektyvas JURGINĖLIS, Kapela 4 VĖJAI

Didžioji scena
17.00 val. Kapela GATUNKAS
19.00 val. ČILINAM
20.00 val. Žolynams šnabždant vardus
Sveikinimai Rasoms, Jonams ir Janinoms
20.30 val. MAN-GO
21.30 val. Joninių laužo magija
22.00 val. JUSTINAS JARUTIS
23.00 val. PAPARČIO ŽIEDO NAKTIS
SU M1 DANCE
DJ Andy Roze ir DJ Tomas JazNuo 14.00 val. Šventinė mugė, liaudiški žaidimai, amatų dirbtuvės,
tradicinės Joninių apeigos, burtai

IV tarptautinis Mažeikių vargonų muzikos festivalis. Atidarymo koncertas VARGONŲ SIMFONIJA
2025-07-06 19:00
Festivalio atidarymo koncertas VARGONŲ SIMFONIJA
Koncertas skirtas Valstybės (Lietuvos karaliaus Mindaugo karūnavimo) ir Tautiškos giesmės dienai paminėti
Vargonai | Ilze Reine ir Aigars Reinis (Latvija)
Mažeikių Šv. Pranciškaus Asyžiečio bažnyčioje
Ilze Reine – Rygos Šv. Jono bažnyčios vargonininkė ir choro vadovė nuo 1996 m., gerai žinoma Latvijos muzikos scenos atstovė. Ji dėsto vargonus Jāzeps Vītols Latvijos muzikos akademijoje, Ventspilio muzikos vidurinėje mokykloje ir Latvijos evangelikų liuteronų bažnyčios Liuterio akademijoje. Ilze Reine koncertuoja kaip solistė ir ansamblių dalyvė, bendradarbiauja su Latvijos radijo choru, Valstybiniu akademiniu choru bei kameriniu orkestru Sinfonietta Riga, atlikdama ir baroko muziką bei basso continuo partijas. Ji koncertavo daugelyje Europos šalių, taip pat Japonijoje. Vargonų magistro laipsnį įgijo Latvijos muzikos akademijoje (1999), studijas tęsė Vokietijoje. Tobulinosi pas tokius meistrus kaip Jonas Laukvikas, Ludgeris Lohmannas, Olivier Latry ir kt.
Aigars Reinis – Rygos Domo muzikos direktorius ir vargonininkas, vienas ryškiausių Latvijos vargonininkų, kritikų vadinamas „meniškai vienu įdomiausių“. Jis aktyviai koncertuoja kaip solistas ir ansamblių „Schola Cantorum Rīga“, „Ars Antiqua Rīga“ narys, yra buvęs Latvijos radijo choro solistas, dirigavęs Latvijos banko chorui.
Reinis dalyvavo tarptautiniuose vargonų konkursuose Suomijoje ir Vokietijoje, grojo svarbiausiose Latvijos bažnyčiose, bendradarbiavo su žymiais kolektyvais bei dirigentais. Jis studijavo pas prof. Tālivaldį Deksnį, tobulinosi Vokietijoje ir Švedijoje, o 2019 ir 2021 m. pelnė Latvijos Didįjį muzikos apdovanojimą už ansamblinę veiklą.
Koncertinė programa:
• John Rutter – Variacijos Šv. Velykų tema
• Johann Christian Bach – Duetas F-dur, op. 18
• Mikalojus Konstantinas Čiurlionis – Fuga c-moll
• Madara Petersone – Po mėnuliu
• Vidmantas Bartulis – Mėnulio šviesa
• Romualds Jermaks – Latvių liaudies dainos „Aušros šviesa“ vargonų duetui
• Rihards Dubra – Mažoji simfonija vargonams keturioms rankoms

Liepos 6-oji – Valstybės (Lietuvos karaliaus Mindaugo karūnavimo) ir Tautiškos giesmės diena
2025-07-06 19:00

Kūrybinės lino siuvimo dirbtuvės „Mamos suknelė“
2025-07-16 17:30
Tradicijos šiandien!
Kviečiame į kūrybines lino siuvimo dirbtuves „Mamos suknelė“!

Liepos 16 ir 17 d. 17.30 val.
Mažeikių kultūros centras
Nuo idėjos iki paskutinės siūlės – su profesionalaus meistro patarimais ir konsultacijomis.

Registracija iki liepos 14 d.
Tel. +370 614 22 525

IV tarptautinis Mažeikių vargonų muzikos festivalis. Koncertas DANGIŠKOS MELODIJOS
2025-08-03 12:30
12.30 val. Šv. Mišios. Porciunkulės atlaidai
14.00 val. Sakralines muzikos koncertas DANGIŠKOS MELODIJOS
Vargonai Jurgita Kazakevičiute
Birbynė Eugenijus Čiplys
Mažeikių Švč. Jėzaus Širdies bažnyčioje
Koncertinė programa:
Johann Sebastian Bach – Preliudas ir fuga Es-dur, BWV 552
Johann Sebastian Bach – Arija iš kantatos „Ich steh’ mit einem Fuß im Grabe“, BWV 156
Mikalojus Konstantinas Čiurlionis – Fuga „Kyrie eleison“, VL 19
Mikalojus Konstantinas Čiurlionis – „Bėkit, bareliai“, VL 279
Johann Sebastian Bach / Alexander Siloti – Preliudas h-moll („Malda už taiką“)
Jurgis Juozapaitis – „Nostalgija“
Karl Jenkins – „Trumpeting Organ Morgan“
Alessandro Marcello – Koncertas obojui su orkestru

Jurgita Kazakevičiūtė – vargonininkė, aktyvi solistė ir ansamblių narė, koncertavusi Lietuvoje, Vokietijoje, Prancūzijoje, Šveicarijoje, Italijoje, Ispanijoje ir kitose šalyse. Ji yra tarptautinio M. K. Čiurlionio vargonininkų konkurso (2007) ir I-ojo J. Naujalio konkurso (2004) pirmos vietos nugalėtoja. J. Kazakevičiūtė mokėsi Kauno J. Gruodžio konservatorijoje, baigė vargonų magistrantūrą Lietuvos muzikos ir teatro akademijoje bei tobulinosi Zalcburgo Mozarteum universitete. Vargonininkė aktyviai koncertuoja Lietuvos vargonų festivaliuose: „Druskininkų vasara su M. K. Čiurlioniu“, „Vargonų vasara“, „Gaudžia istoriniai vargonai“ ir šiais metais jau antrąkart dalyvauja tarptautiniame Mažeikių vargonų muzikos festivalyje. Šiuo metu Jurgita dėsto vargonus ir bendrąjį fortepijoną Nacionalinėje M. K. Čiurlionio menų mokykloje. Nuo 2017 metų yra Nacionalinės vargonininkų asociacijos Valdybos narė.
Eugenijus Čiplys – birbynininkas, kompozitorius, aranžuotojas, pedagogas, meno kolektyvų vadovas. Lietuvos muzikos ir teatro akademijoje baigė birbynės studijas, mokėsi pas prof. A. Smolskų ir doc. K. Mikišką. Nuo 1992 m. aktyviai koncertuoja Lietuvoje ir užsienyje, kuria originalią muziką bei aranžuoja liaudies melodijas. Bendradarbiauja su ansambliais „Vaivora“, „Reversio“ ir baroko muzikos atlikėjais. Yra įrašęs keletą CD, pasirodęs Šveicarijoje, Vokietijoje, Japonijoje, JAV ir kitose šalyse. Dėsto Karoliniškių muzikos mokykloje, vadovauja Vilniaus universiteto Dainų ir šokių ansambliui. Savo veikla aktyviai puoselėja lietuviškų pučiamųjų instrumentų tradiciją.

IV tarptautinis Mažeikių vargonų muzikos festivalis. Koncertas DEDIKACIJA M. K. ČIURLIONIUI
2025-08-10 13:30
Sakralinės muzikos koncertas DEDIKACIJA M. K. ČIURLIONIUI
Vargonai Mona Hartmann (Austrija / Lietuva)
Nacionalinės M. K. Čiurlionio menų mokyklos choras
(vad. Romualdas Gražinis, chormeisterė Gitana Trimirkaitė)
Mažeikių Šv. Pranciškaus Asyžiečio bažnyčioje
Koncertinė programa:
Carl Jenkins – Agnus Dei
M. K. Čiurlionis – Fuga cis-moll
Vaclovas Augustinas – Tykus, tykus
Algirdas Martinaitis – Šviesiųjų nakties žiedų atsiminimas
Kim André Arnesen – Even When He Is Silent
Richard Wagner – Tanhoizerio uvertiūra, transkripcija vargonams
(E. Lemare / Hartmann)
Peter Anglea – Jubilate Deo
Vargonininkė Mona Hartmann, po bažnytinės muzikos (bakalauro ir magistro) studijų Detmoldo aukštojoje muzikos mokykloje ji ten pat baigė solistinio vargonų atlikimo magistrą pas prof. dr. Martin Sander. Jos išsilavinimą papildė studijos pas prof. dr. Martin Schmeding Leipcigo „Felix Mendelssohn Bartholdy“ aukštojoje muzikos ir teatro mokykloje. Studijų metu ji buvo vyskupijos Cusanuswerk e.V. studijų rėmimo fondo stipendininkė. Dalyvaudama meistriškumo kursuose su žinomais menininkais, ji gavo papildomų muzikinių impulsų. Dar studijų metu Mona laimėjo prizus daugelyje tarptautinių vargonų konkursų.
Mona Hartmann yra aktyvi tarptautinė koncertų vargonininkė. Jos koncertinės kelionės nuvedė ją į Zalcburgo Mozarteum, Westminster Abbey bei Southwark katedrą Londone, Dresdeno Frauenkirche ir daugelį katedrų. Nuo 2017-2021 metais Mona Hartmann dirbo bažnytinės muzikos vadove Bad Driburgo pastoracinėje sąjungoje, o nuo 2021-2023 metais kaip regioninė kantorė Šv. Jono provostinės bažnyčioje Bremene. Nuo 2023 metų birželio ji dirba bažnytinės muzikos vadove Linco vyskupijoje, taip pat dėsto vargonus Herfordo bažnytinės muzikos aukštojoje mokykloje.
Nacionalinės M. K. Čiurlionio menų mokyklos choras – tai kasmet atsinaujinantis jaunimo kolektyvas, išsiskiriantis gyvu ryšiu su chorinės muzikos tradicijomis ir drąsiu žvilgsniu į šiuolaikinį repertuarą. Choras yra plačiai koncertavęs ne tik Lietuvoje, bet ir užsienyje – Vokietijoje, Škotijoje, Prancūzijoje, Kanadoje, Vengrijoje, Čekijoje, Gruzijoje, Lenkijoje, Švedijoje. Repertuare – gausus lietuviškos šiuolaikinės muzikos lobynas, įskaitant Onutės Narbutaitės, Vidmanto Bartulio, Anatolijaus Šenderovo, Zitos Bružaitės ir kitų žinomų kompozitorių kūriniai, taip pat pasaulinė chorinė klasika. Nuo 1994 metų chorui vadovauja nacionalinės M. K. Čiurlionio menų mokyklos choro ir kamerinio choro „Aidija“ vadovas, dirigentas, pedagogas, Lietuvos Respublikos Vyriausybės kultūros ir meno premijos laureatas (2013) Romualdas Gražinis, chormeisterė – Gitana Trimirkaitė.

IV tarptautinis Mažeikių vargonų muzikos festivalis. Koncertas STILIUS FANTASTICUS
2025-08-17 12:30
12.30 Šv. Roko atlaidai
13.30 Sakralinės muzikos koncertas STILIUS FANTASTICUS
Vargonai Gabriel Smallwood (JAV / Šveicarija)
Tiorbina Niels Pfeffer (Vokietija / Šveicarija)
Teorba Christian Velasco Vázquez (Meksika / Šveicarija)
Žemalės Viešpaties Apreiškimo Švč. Mergelei Marijai bažnyčioje
Koncertinė programa:
Giovanni Girolamo Kapsperger – Toccata prima
Bellerofonte Castaldi – Capriccio detto Bermafrodito
Bellerofonte Castaldi – Mascherina canzone Giovanni
Girolamo Kapsperger – Toccata arpeggiata
Bellerofonte Castaldi – Arpeggiata a mio modo Giovanni
Girolamo Kapsperger – La Follia Giovanni
Girolamo Kapsperger – Passacaglia Giovanni
Pittoni Ferrarese – Sonata I
Girolamo Frescobaldi – Canzona seconda
Jacques Arcadelt – Ancidetemi pur
Bernardo Storace – Ciaccona
Gabriel Smallwood – amerikiečių klavesinininkas ir vargonininkas, sparčiai kylantis senosios muzikos scenoje. Jis yra daugelio prestižinių tarptautinių konkursų, įskaitant „Musica Antiqua“ Briugėje, „Wanda Landowska in Memoriam“ Poznanėje ir konkursą Milane, laureatas. Jo pasirodymai žavi techniniu virtuoziškumu ir muzikiniu jautrumu. Kilęs iš Pietų Karolinos, Gabrielis muzikos kelią pradėjo būdamas trejų, o būdamas dvylikos atrado aistrą istoriniams klavišiniams instrumentams. Šiuo metu jis studijuoja klavesiną „Schola Cantorum Basiliensis“ (Šveicarija) pas Francesco Corti bei basso continuo pas Jörg Andreas Bötticher, taip pat gilina žinias apie viduramžių ir renesanso muziką pas Coriną Marti. Gabriel aktyviai koncertuoja kaip solistas ir basso continuo atlikėjas su žymiais ansambliais Europoje ir JAV. Jis bendradarbiavo su NDR filharmonija ir Diana Damrau („Warner Classics“), o 2025 m. pasirodys jo debiutinis solo albumas „Ramée“ (Outhere Music), skirtas ankstyvajam J. S. Bachui. Be to, jis yra apdovanotas kompozitorius, kurio kūriniai buvo atliekami tokiose scenose kaip Carnegie Hall.
Šio koncerto tiorbinos atlikėjas Niels Pfeffer jaučiasi kaip namuose beveik su bet kuriuo styginiu ar klavišiniu instrumentu – nuo teorbos ir liutnios iki klavesino ar vargonų. Jis dėsto teorbą, akomponuoja klavesinu ir liutnia Štutgarto muzikos ir scenos menų universitete bei „Schola Cantorum Basiliensis“. Nuo 2025 m. rudens jis pradės dirbti liutninių instrumentų dėstytoju Ciuricho menų universitete. Kaip basso continuo atlikėjas, Niels groja su tokiais ansambliais kaip „Capricornus Consort Basel“ ir „Bach Foundation St. Gallen“. Jo veiklą liudija gausūs įrašai ir apdovanojimai. 2024 m. jis įrašė Étienne Delair smuiko sonatas su ansambliu „The Levée“, o su „Auditu Dignum“ pelnė pirmąją vietą Biagio Marini konkurse Neuburge. Jis koncertavo ir vedė meistriškumo kursus Estijoje, Libane, Armėnijoje ir Meksikoje.
Christian Velasco Vázquez – Meksikoje klasikinę gitarą ir Bazelyje (Šveicarija) senąją muziką studijavęs atlikėjas, šiuo metu gilina žinias „Schola Cantorum Basiliensis“, Julian Behr klasėje. Specializuojasi teorbos, renesanso ir baroko liutnių bei baroko gitaros repertuare, ypatingą dėmesį skirdamas improvizacijai ir muzikinės retorikos menui. Christian koncertuoja Europoje ir Amerikoje kaip solistas bei ansamblių ir orkestrų narys. Jis bendradarbiavo su tokiais atlikėjais kaip Maurice Steger, Vivica Genaux, Manfredo Kraemer, o jo diskografijoje – Barboros Stroci ir Naujosios Ispanijos muzikos įrašai. Muzikantas neseniai pelnė pirmąją vietą pirmajame tarptautiniame liutnios konkurse Jungtinėje Karalystėje, Overstrando ankstyvosios muzikos festivalyje.

Projektas „InterAkcija“ 2025. Bufonados teatro dirbtuvės
2025-09-05 16:00, 2025-09-06 11:00

Projektas „InterAkcija“ 2025. Spektaklis „Nutildytos mūzos“
2025-09-06 16:00

Akcija „Visa Lietuva šoka“
2025-09-19 12:00
Visa Lietuva šoka!

Rugsėjo 19 d. 12 val. prie Mažeikių kultūros centro – kviečiame visus prisijungti prie gražios tradicijos, kartu šokti lietuvių liaudies šokius ir patirti bendrystės džiaugsmą!

InterAkcija 2025!
2025-09-19 17:30
InterAkcija 2025!
Kviečiame į susitikimą-diskusiją su Lietuvos nacionalinio dramos teatro meno vadovu, režisieriumi Antanu Obcarsku.
Tema: „Tvarumas ir teatras: kuriant spektaklį „Pjesė gyvenantiems išnykimo laikais“
Rugsėjo 19 d. 17.30 val.
Mažeikių kultūros centro Mažoji salė
Renginys nemokamas.

Rudens lygiadienis – Baltų vienybės ugnies sąšauka
2025-09-22 19:00

Tapybos parodos „Džentelmenai Sode“ atidarymas
2025-09-24 17:00
Tapybos paroda „Džentelmenai Sode“
Autorius Linas Cicėnas (CICA)

Rugsėjo 24 d. | 17:00 | Mažeikių kultūros rūmų Didžiosios salės fojė

Linas Cicėnas (Cica) 1982–1986 m. mokėsi Vilniaus statybos technikume, kur studijavo architektūrą. 1990–1995 m. tęsė studijas Vilniaus dailės akademijos Scenografijos katedroje.
Nuo 1990 m. aktyviai dalyvauja kūrybinėje veikloje. Yra daugelio parodų Lietuvoje, Lenkijoje, Čekijoje, Vokietijoje, Prancūzijoje, Nyderlanduose, Švedijoje, Danijoje, Rusijoje ir Japonijoje dalyvis.
Lino Cicėno kūrybai būdingas stilistinis įvairiapusiškumas, tačiau laikui bėgant vis ryškiau įsitvirtina popmeno (POP ART) bruožai. Autorius deklaruoja neribotą kūrybinę laisvę ir siekia stipraus formos bei turinio santykio.
Ekspresyviuose L. Cicėno darbuose siužetas, persipynęs su ryškiu koloritu, virsta teatralizuotu pasakojimu. Popmeno stilistiką dar labiau pabrėžia aktyviai dominuojantys tekstai – kiekvienas kūrinys individualizuotas, turintis konkretų poetinį turinį.
Tematiškai L. Cicėno kūryboje dažni bibliniai motyvai, atskleidžiantys autoriaus domėjimąsi teologiniais klausimais. Taip pat pasitaiko kabareto temų, žmogaus ir aplinkos santykio refleksijų, gausu animalistinių motyvų.
Pagrindine kūrybos ašimi Linas Cicėnas laiko muzikos ir dailės dermę. Tapyba ir muzika jo darbuose – neatskiriamas duetas, kuriame viena meno forma papildo kitą, stiprindama bendrą išraišką.

Šokio opera „Pasaulio sutvėrimas“. Festivalio atidarymo koncertas
2025-09-24 18:00
BILIETAI
Rugsėjo 24 d. | 18:00 | Mažeikių kultūros rūmų Didžioji salė
Lietuvos kamerinis orkestras
Dirigentas Jan Miłosz Zarzycki (Lenkija)
Gunta Gelgotė (sopranas)
Nora Petročenko (mecosopranas)
Petras Vyšniauskas (saksofonas)
Aleksandra Žvirblytė (fortepijonas)
Virtualios realybės patirtis „Angelų takais“
Kun/u Dance Theatre šokio trupė
Jėgas suvieniję scenos grandai ir virtualios realybės „Angelų takais“ kūrėjų komanda kviečia pasinerti į lietuvių genijaus pasaulį ir pamatyti jo akimis, kaip užgimė mūsų planeta. Išskirtiniame projekte atgyja trylikos M. K. Čiurlionio paveikslų ciklo „Pasaulio sutvėrimas“ istorijos.
Mažeikių kultūros rūmų Didžiosios salės scenoje – legendinis saksofonininkas Petras Vyšniauskas, fortepijono virtuozė Aleksandra Žvirblytė, sopranas Gunta Gelgotė, mecosopranas Nora Petročenko ir Lietuvos kamerinis orkestras, užbursiantys Jono Jurkūno kosmologinės kompozicijos garsais, kurių energiją dar labiau sustiprins „Angelų takais“ komandos sukurtos judančios genialių paveikslų projekcijos ir Kun/u Dance Theatre šiuolaikinis šokis.
Jūsų laukia nepakartojamos emocijos ir patirtys, po kurių mus supantis pasaulis jau nebeatrodys taip, kaip anksčiau.

M. K. Čiurlionio muzika fortepijonui „Čiurlionio pasaulis“
2025-09-26 18:00
BILIETAI

Rugsėjo 26 d. | 18:00 | Renavo dvaro sodyba
Fortepijoninis duetas „Duo Zubovas“
Programa „Čiurlionio pasaulis“ vienija visą Čiurlionio kūrybą: muziką, tapybą ir literatūrą. Ji suskirstyta teminėmis erdvėmis, kurios atskleidžia pagrindines kompozitoriaus dvasinių ieškojimų kryptis: meilę Lietuvai, jos istorijai bei liaudies dainoms; ypatingą gamtos išgyvenimą ir jos įdvasinimą; intensyvų menininko vietos bei prasmės pasaulyje kontempliavimą.
Programoje, atliekamoje fortepijonu solo ir keturiomis rankomis, greta visus kūrybos laikotarpius apimančių fortepijoninių kūrinių skamba abi simfoninės poemos. Jos apibrėžia kūrėjo pasaulėvaizdį nuo lietuviško miško iki kosminės jūros. Muziką papildo paveikslų projekcijos, pripildančios kūrinius simbolių ir ženklų, o Čiurlionio literatūriniai tekstai išplečia patyrimą metaforomis ir dvasine atmosfera.
Programą pristato fortepijoninis duetas „Duo Zubovas“ – pianistai Sonata ir Rokas Zubovai. Duetas susikūrė dar studijų JAV metais (1990), debiutavo Čikagoje 1997 m. ir nuo to laiko koncertavo didžiuosiuose JAV ir Kanados miestuose, Argentinoje, Urugvajuje, daugelyje Europos šalių, taip pat Irane ir Pietų Korėjoje.
Kviečiami į tarptautinius festivalius: Berlioz (Prancūzija), Citta di Castello (Italija), Norsk Musikfestukke (Norvegija), Usedom (Vokietija), „Festival Vocallis“ (Nyderlandai), Ohrid vasaros festivalis (Šiaurės Makedonija, 2025) ir daugelį kitų.
2005–2019 m. Sonata ir Rokas Zubovai rengė kasmetinį tarptautinį muzikos ir ekologijos festivalį „Nepaklusniųjų žemė“ Neringoje.
„Duo Zubovas“ grojo su Lietuvos nacionaliniu simfoniniu orkestru, Kauno simfoniniu orkestru, Baltarusijos valstybiniu simfoniniu orkestru, Chersono simfoniniu orkestru, įvairiais kameriniais orkestrais bei chorais Lietuvoje ir Čikagoje. Atliko daugiau kaip 10 skirtingų kompozitorių kūrinių pasaulines premjeras.

Mažeikių rudens šventė „Vuorvasarės muonā“
2025-09-28 11:00 - 17:00
Rugsėjo 28 dieną nuo 11 valandos prie Mažeikių geležinkelio stoties šurmuliuos rudens gėrybių ir sodinukų mugė, skambės kapelų ir orkestro melodijos, nuotaiką praskaidrins šokių kolektyvų pasirodymai. Šventės kulminacija taps grupės iš Latvijos „Zelta Kniede“ koncertas ir legendinės „Nerijos“ muzika.

Susitikime pasidžiaugti rudens grožiu, paklausyti muzikos, pasimėgauti šokiais ir grįžti namo su šypsena bei krepšiu rudens gėrybių.

Trečiasis pagarbinimas. Čiurlioniui 150!
2025-10-01 18:00
BILIETAI
Džiazo koncertas

Spalio 1 d. | 18:00 | Mažeikių kultūros rūmų Didžioji salė
Kauno bigbendas (vad. Vaidas Andriuškevičius, vyr. dirigentas Jievaras Jasinskis)
Kas nutinka, kai M. K. Čiurlionio muziką paliečia improvizacija?
Atsiveria nauji muzikiniai pasauliai – tarp tylos ir audros, tarp sapno ir realybės.
Čiurlionis ne kartą yra skambėjęs pasitelkiant džiazo elementus. Improvizacijos dėka dar labiau atsiskleidžia jo muzikinės faktūros įvairovė, muzikos kalbos universalumas. M. K. Čiurlionio kūrinių aranžuotes parengė Jievaras Jasinskis, subūręs kūrybinę džiazo muzikantų grupę. Džiazo orkestras įves į Čiurlionio vaizdinius, o harmonijų ir melodijų atšvaitai leis atpažinti simfoninės poemos „Miške“, fortepijoninių preliudų, styginių kvarteto ar harmonizuotos lietuvių liaudies dainos vingius.
„Trečiasis pagarbinimas. Čiurlioniui 150!“ – tai ne tik koncertas. Tai gyvas kūrybinis dialogas su mūsų genijumi, bandymas priartėti, išgirsti, įkvėpti ir leistis į garsų pasaulį, kuriame M. K. Čiurlionis vis dar kalba – tik šį kartą džiazo kalba.
Ateikite pagarbinti Čiurlionį – drąsiai, šiuolaikiškai. Su bigbendu ir muzika, kuri kviečia klausytis širdimi.

Kamerinės muzikos koncertas „Nuo Bacho iki Čiurlionio“
2025-10-03 19:00
BILIETAI
Spalio 3 d. | 19:00 | Pavirvytės dvaras
Styginių trio – Džeraldas Bidva (smuikas), Dalia Dėdinskaitė (altas), Glebas Pyšniakas (violončelė) ir poetė Indrė Valantinaitė
Kamerinės muzikos koncerte išgirsime ryškiausių šalies atlikėjų atlikamus kūrinius, kuriuos lydės poetės Indrės Valantinaitės eilės.
Glebas Pyšniakas yra vienas ryškiausių Lietuvos violončelininkų, aktyviai koncertuojantis Europoje, JAV ir Azijoje. Studijavo Lietuvos muzikos ir teatro akademijoje (prof. Rimanto Armono klasė) bei Vienos konservatorijoje, kur baigė magistro studijas su pagyrimu (prof. Natalijos Gutman klasė). Tobulinosi pas tokius pasaulinio garso meistrus kaip Yo-Yo Ma, Mstislavas Rostropovičius, Ivry Gitlis. Koncertavo prestižinėse salėse – Concertgebouw Amsterdame, Vienos Musikverein, Maskvos konservatorijos Didžiojoje salėje, „Juilliard School“ salėje Niujorke. Yra daugelio tarptautinių konkursų laureatas, tarp jų – Antonio Janigro, August Dombrovskio ir Karlo Davydovo. Nuo 2019 m. dėsto Lietuvos muzikos ir teatro akademijoje, yra Kintų, tarptautinio Josepho Achrono ir „Kalėdinio Vilniaus“ festivalių meno vadovas.
Dovilė Juozapaitienė – altininkė, Lietuvos nacionalinio simfoninio orkestro altų grupės koncertmeisterė. 2004–2008 m. ji buvo Kauno styginių kvarteto narė. Altininkė studijavo Lietuvos muzikos ir teatro akademijoje, kur baigė meno aspirantūros studijas prof. P. Radzevičiaus alto klasėje. Kaip solistė ir kamerinių ansamblių narė ji yra surengusi koncertų Lietuvos bei užsienio koncertų salėse, bendradarbiavusi su Vilniaus, Čiurlionio, Kauno styginių kvartetais, žymiais lietuvių ir užsienio atlikėjais. Atlikėja grojo su Lietuvos nacionaliniu simfoniniu, Kauno miesto simfoniniu, Lietuvos kameriniu, Šv. Kristoforo kameriniu bei Klaipėdos kameriniu orkestrais, yra daugelio respublikinių ir tarptautinių konkursų laureatė.
Džeraldas Bidva – smuikininkas, Kremerata Baltica koncertmeisteris, vienas ryškiausių Baltijos šalių smuiko virtuozų. Studijavo Lietuvos muzikos ir teatro akademijoje bei Paryžiaus konservatorijoje, lavinosi pas Raimundą Katilių ir Borisą Garlitzky. Su Kremerata Baltica įrašė daugybę koncertų, tarp jų – „Grammy“ apdovanojimus pelniusių projektų. Koncertavo prestižiniuose festivaliuose Salzburge, Gstaade, Lockenhaus ir kituose, bendradarbiaudamas su pasaulinio garso atlikėjais.
Indrė Valantinaitė – poetė, trijų eilėraščių knygų („Žuvim ir lelijom“, „Pasakos apie meilę ir kitus gyvūnus“, „Trumpametražiai“) autorė, pelniusi Jaunojo jotvingio ir kitas literatūrines premijas. Jos kūryba išsiskiria muzikaliu ritmu, subtilia ironija ir šiuolaikinės moters pasaulėjautos atspindžiais. Poetė aktyviai dalyvauja kultūriniame gyvenime – rengia poezijos vakarus, bendradarbiauja su muzikantais ir menininkais, savo tekstais jungdama literatūrą, muziką bei vizualinius menus.

Spektaklis šeimai „Jonas Kareivis“
2025-10-06 13:00
BILIETAI
Keistuolių teatras

Spalio 6 d. | 13:00 | Mažeikių kultūros rūmų Didžioji salė
Dramaturgas ir režisierius – Aidas Giniotis, scenografė ir kostiumų dailininkė – Ramunė Skrebūnaitė, muzikos aranžuotojas – Andrius Kulikauskas
1993 m. pirmą sykį parodytas, žiūrovų širdis pavergęs ir legenda tapęs spektaklis „Jonas Kareivis“ sugrįžta į Keistuolių teatrą naujame pastatyme!
Tai muzikinis spektaklis vaikams pagal lietuvių ir nelietuvių liaudies pasakas, legendas, dainas ir nuogirdas.
Gyveno kartą Jonas. Ne šiaip sau Jonas, o Jonas Kareivis. Jis išėjo į pasaulį ne laimės, o dingusios Karaliūtės ieškoti. O ieškant – pasitaiko visko: ir nuotykių, ir vestuvių, ir linksmiausių švenčių su dainomis bei šokiais. Čia arkliai virsta žmonėmis, kalnai – kalniečiais; iš džiaugsmo byra ašaros, o nelaimėje padeda daina.
„Jonas Kareivis“ – tai pasaulis, kuriame nutinka keisčiausi dalykai, o kartu – kvietimas bendrystei. Jei liūdite ar bijotės nelaimių, ateikite – padainuosime drauge.
Vaidina: Diana Kamarauskaitė, Aistė Rocevičiūtė, Jurgis Marčėnas, Darius Auželis, Danas Kamarauskas, Matas Pranskevičius, Lukas Auksoraitis.
Trukmė: 1 val. 15 min.
N-6

Dailės parodos „Pasinerk į savo gelmes“ atidarymas
2025-10-08 17:00
Autorė Indra Marcinkevičienė

Spalio 8 d. | 17:00 | Mažeikių kultūros rūmų Didžiosios salės fojė
Indra Marcinkevičienė – pripažinta baldų bei interjero dizainerė, išskirtinė menininkė, kurianti meninius pano ir instaliacijas. Jos „kimštiniai“ objektai – minkštosios skulptūros, kuriose susilieja tekstilės technikos, trimatis mąstymas ir konceptualumas. Visa kūryba – tai emocijų reminiscencijos, aiškiai skaitoma simbolių kalba, atvira tiek jautrioms, tiek universalioms patirtims.
Spalvinė gama, kurią naudoja ši menininkė, nėra tipiška nei Lietuvos, nei kitų Šiaurės Europos šalių dailės mokykloms. Indra Marcinkevičienė išsiskiria ypatinga stiliaus ir spalvos pajauta. Menininkės darbai dažniausiai skleidžia šviesias emocijas ir jaukias asociacijas, tačiau kalbėdama apie skaudžius reiškinius – karą, melą ar baimes – ji išlaiko stiprų poveikį ir autentiškumą. Jos kūryboje spalva yra tapusi vienu svarbiausių dėmenų – ji psichologizuota, simboliška, emociškai motyvuota. Juoda ir raudona kalba apie kaltę, skausmą, pragariškas patirtis, geltona gali spinduliuoti ir saldumą, ir pavydą ar nusivylimą, o balta karo akivaizdoje tampa tuštumos, baimės, apsaugos simboliu.
„Indra Marcinkevičienė yra apdovanota šamano siela. Atsikračiusi savo individualumo, menininkė iš naujo atranda pirmapradžio meno įtakos galią. Jis tarnauja jai kaip pagrindas arba kaip variklis. Pirmapradė kalba atėjusi iš seniai, kurios pėdsakų apstu jos kūriniuose…“ – sako prancūzų meno kritikas, dėstytojas, knygų ir katalogų autorius Christianas Noorbergenas.
Surengti sėkmingi menininkės pasirodymai tarptautinėse parodose „IFF Singapore“, Kanų kino festivalio Lietuvos stende, London Design Week, Craft Show Philadelphia, Maison and Object Paris, Collect Saatchi Gallery London.

Džiazo kvarteto „Double Breath“ (Italija) ir Lietuvos kamerinio orkestro koncertas
2025-10-08 18:00
BILIETAI
Spalio 8 d. | 18:00 | Mažeikių kultūros rūmų Didžioji salė
„Double Breath“ (Gianluca Littera, Fabio Gorlier, Stefano Profeta, Mattia Barbieri)
Lietuvos kamerinis orkestras (Dirigentas Robertas Šervenikas)
Festivalio scenoje su nauja programa pasirodys italų chromatinės armonikėlės virtuozas Gianluca Littera, pasaulyje žinomas dėl gebėjimo peržengti žanrų ribas ir jungti klasikinį tikslumą su džiazo improvizacijų laisve.
Jį lydės trys talentingi italų muzikantai – pianistas Fabio Gorlier, išsiskiriantis džiazo ir šiuolaikinės muzikos pojūčiu, kontrabosininkas Stefano Profeta, suteikiantis muzikai sodrų gilų tembrą, bei perkusininkas Mattia Barbieri, garsėjantis ritminiu išradingumu ir stiliaus lankstumu.
Kartu jie sudaro „Double Breath“ kvartetą, kurio pavadinimas simbolizuoja kontrastą tarp mažos, mobilios armonikėlės ir gilaus kontraboso. Kolektyvo muzikoje darniai susilieja klasikos, tango, latino motyvai ir Viduržemio jūros energija. Kvartetas aktyviai koncertuoja tarptautiniuose festivaliuose Europoje, Azijoje ir Lotynų Amerikoje. Vasarą kolektyvas šiltai buvo sutiktas Šiauliuose.
Tarptautiniame Mažeikių meno festivalyje prie kvarteto prisijungs Lietuvos kamerinis orkestras, vadovaujamas festivalio meno vadovo, Nacionalinės kultūros ir meno premijos laureato Roberto Šerveniko. Subtilus orkestro ir kvarteto skambesio junginys žada nepakartojamą, spalvingą muzikinę patirtį.

InterAkcija 2025. Stalo teatro“ muzikinis objektų veiksmas „Deivių archeologija“
2025-10-09 17:30
InterAkcija 2025
Spalio 9 d. 17.30 val. Mažeikių kultūros centro Pramogų salėje „Stalo teatro“ muzikinis objektų veiksmas „Deivių archeologija“.
Projektą finansuoja Lietuvos kultūros taryba ir Mažeikių rajono savivaldybė.
BILIETAI

Bliuzo vakaras. „Delgres“ (Gvadelupa, Prancūzija)
2025-10-12 18:00
BILIETAI
Spalio 12 d. | 18:00 | Mažeikių kultūros rūmų Didžioji salė
„Delgres“ (Gvadelupa, Prancūzija)
Pascal Danaë (vokalas, gitara), Baptiste Brondy (būgnai), Rafgee (suzafonas)
„Delgres“ muzika subtiliai persipina su Afrikos, Amerikų bei Prancūzijos kultūromis. Bliuzu dvelkiantis rokas su kreolų kalba atliekamais tekstais lengvai atpažįstamas pagal galingą ritmą, hipnotizuojančią gitarą, pučiamųjų spalvas ir įtaigų, sodrų vokalą.
Muzikinėje kelionėje per laiką ir penkis žemynus Pascal Danaë gitara veikia kaip nepalaužiamas vairas – jos unikalus skambesys suteikia muzikai pirminį toną, įneša Vakarų Afrikos aidų, o Pascalio balsas perteikia skausmą, stiprybę ir pasididžiavimą. Dainininkas, dainų autorius, kompozitorius ir muzikantas gali pasigirti gyvenimo aprašymu, ilgu kaip libretas ir turtingu bei įvairiu kaip vestuvių pokylio meniu. Jis yra dirbęs su Peteriu Gabrieliu, Youssou N’Douru, Laurentu Voulzy, Neneh Cherry, Ayo ir Gilberto Gilu bei daugeliu kitų garsių muzikos pasaulio asmenybių.
Karibišką grupės braižą papildo galingi Baptiste Brondy būgnai ir Rafgee „reptiliškos“ bosinės linijos tuba. Jų kuriama muzika – tai unikalios galios trio, esantis tarp hipnotizuoto roko, žemiškos soul muzikos ir kandžios garažo energijos.

Kino filmas „Gabės lėlių namai“
2025-10-15 17:30
BILIETAI
Gabė sugrįžta – nuotykiai tik prasideda!
Mergaitė Gabė (Laila Lockhart Kraner), sugrįžtanti iš populiaraus serialo, leidžiasi į nuotaikingą kelionę su savo močiute Džidže (keturis „Grammy“ apdovanojimus pelniusi Gloria Estefan) po stebuklingą miestą – Katfransiską. Tačiau netikėtai jos brangiausias turtas – lėlių namelis – patenka į ekscentriškos katinų mylėtojos Veros (Oskaro nominantė Kristen Wiig) rankas. Kad išgelbėtų lėlių namelį ir vėl suburtų mylimas savo katytes, Gabė leidžiasi į nuotykį po tikrąjį pasaulį. Linksmybių, draugystės ir fantazijos kupinas filmas mažiesiems žiūrovams!
Režisierius – Ryan Crego
Vaidina – Laila Lockhart Kraner, Gloria Estefan, Kristen Wiig

Kino filmas „Aktyvistas“
2025-10-15 19:30
BILIETAI
AKTYVISTAS
Žanras: detektyvas, drama
Cenzas: N-16
Trukmė: 1 val. 34 min.
Platina Všį. NARATYVAS

Nužudytas jaunuolis. Kas – žudikai? Vaikino draugas įtaria, kad tai – skustagalvių neonacių ir homofobų gaujos darbas. Keršto ir tiesos vedinas, jis nusiskuta plaukus, užsiaugina raumenis ir tampa vienu iš jų.
Detektyvas žiūrovą veda klaidžiais keliais: įtariamųjų ratas plečiasi, o tiesos ieškotojui vis sunkiau atskirti, kas šioje kovoje yra draugai, o kas – priešai. Ir tiesos ribos išsitrina.
Pagrindinį vaidmenį filme meistriškai atliko šių metų „Sidabrinės gervės“ laimėtojas iš „Pietinia kronikų“ Robertas Petraitis.
Tai filmas, kurį bus nepatogu žiūrėti. O politikai, LGBTQ+ bendruomenė ir homofobai labiausiai už viską norės, kad užsimerktum.

Režisierius: Romas Zabarauskas
Vaidina: Robertas Petraitis, , Vaslov Goom, Simas Kuliešius, Teklė Baroti, Elvinas Juodkazis, Redita Dominaitytė, Lukas Malinauskas, Karolis Kasperavičius, Elžbieta Latėnaitė

Seminaras „Lietuvių tautinis kostiumas. Moterų sermėgos“
2025-10-17 17:00
Spalio 17 d. 17 val. kviečiame į seminarą „Lietuvių tautinis kostiumas. Moterų sermėgos“.

Lektorės Diana Tomkuvienė ir Asta Vandytė.
Žemaitiškas sermėgas demonstruos folkloro ansamblio „Alksna“ dalyviai.

Patyriminis šokio spektaklis „Tarp sienų, tarp kūnų“
2025-10-18 18:00
BILIETAI
XIX tarptautinis Mažeikių meno festivalis
Kun/u Dance Theatre
Šiuolaikinio šokio spektaklis „Tarp sienų, tarp kūnų“ kviečia žiūrovą į patyriminę kelionę, kurioje nagrinėjami giliausi žmogaus psichologiniai ir fiziniai išgyvenimai – kova su savimi, emociniu skausmu, nerimu bei kūrybos kaina.
Choreografės Eglės Ukanytės sukurtame pasirodyme kūnas tampa ne tik šokio įrankiu, bet ir galinga išraiškos priemone, per kurią atsiskleidžia trapumas, įtampa, aistra bei neišreikštų jausmų kova. Garso takelis, kurį sukūrė Liutauras Baltrūnas, kuria emocinę įtampą: aštrūs, trūkčiojantys garsai perteikia nerimą, o subtilūs tonai – kūrybos malonumą.
Spektaklyje atskleidžiama, kaip kančia gali tapti kūrybos šaltiniu, o žmogaus vidinis chaosas – meninės energijos varomąja jėga. Tai erdvė, kurioje susilieja kūnas, protas ir emocijos, atverdamos intensyvų, jausmingą bei netikėtą patyrimą.
Kūrybinė komanda:
Idėjos autorė, choreografė – Eglė Ukanytė
Muzika – Liutauras Baltrūnas
Kostiumai – Akvilė Klimavičiūtė
Šokėjai – Jolita Svidraitė, Kamilė Pažėraitė, Gabrielė Ilčiukaitė, Steponas Gavėnas, Sigutė Gaučytė, Liepa Liubomirskaitė

Gitarų koncertas „Strung Out“
2025-10-20 18:00
BILIETAI
Chrisas Ruebensas ir Mindaugas Stumbras – du išskirtiniai ir talentingi gitaristai bei kompozitoriai, gerai žinomi tiek Lietuvoje, tiek užsienyje. Šie atlikėjai, pelnę daugybės klausytojų dėmesį savo kūryba, susivienijo kurti unikalų ir įvairiapusį gitarų dueto repertuarą. Jų darbuose dera klasikinė muzika, džiazas ir pasaulio melodijos, iš kurių gimsta tikra garsų įvairovė.
Dueto kūriniai yra asmeniški, emocionalūs ir gilūs – kiekvienas akordas ir kiekviena melodija atspindi jų vidinį pasaulį. Chrisas Ruebensas ir Mindaugas Stumbras savo koncertuose taip pat atskleidžia nuolatinį troškimą ieškoti naujų muzikos formų, todėl jų pasirodymai yra ne tik malonūs klausytis, bet ir tampa gilia kūrybine patirtimi.
Koncerte skambės originalūs kūriniai, įkvėpti įvairių pasaulio muzikos tradicijų. Čia išgirsite kompozicijas, kurios atspindi klasikinės muzikos rafinuotumą, ispanišką ugnį, brazilišką ritmą ir prancūzišką eleganciją. Kiekviena kūrinio linija ir akordas peržengia muzikos žanrų ribas ir kviečia leistis į nepaprastą garsinę kelionę, kurioje harmonijos persipina taip, kad klausytojas negali atsispirti jų žavesiui.
